ยาโมโนโคลนอลแอนตีบอดีคืออะไร
ยาโมโนโคลนอลแอนตีบอดี Monoclonal Antibodies  คือ ยาที่เป็นสารแอนตีบอดีหรือสารภูมิต้านทาน ทำหน้าที่ต่อต้านสิ่งแปลกปลอมของร่างกายอย่างจำเพาะเจาะจง 

1.  ตัวยาได้มาจากเซลล์ภูมิคุ้มกัน เซลล์ภูมิต้านทานร่างกายที่นำมาผ่านกระบวนการโคลนนิ่ง Cloningสร้างให้เหมือน ให้ได้เซลล์ภูมิคุ้มกันที่มีลักษณะเดียวกันจำนวนมากและมีความสามารถในการหลั่งสารแอนตีบอดีจำเพาะออกมา 
2.  ยาโมโนโคลนอลแอนตีบอดีแต่ละชนิดจะมีความจำเพาะเจาะจงต่อเซลล์เป้าหมายแตกต่างกันไปตามชนิดของยา ทำให้ลดผลข้างเคียงจากยากลุ่มนี้ลงได้ เนื่องจากยากลุ่มนี้ไม่ได้ออกฤทธิ์ต่อเซลล์ทุกชนิดในร่างกายเหมือนยาเคมีบำบัดในรุ่นเดิมๆ 
3.  ปัจจุบัน มีการพัฒนายาในกลุ่มโมโนโคลนอลแอนตีบอดีมาใช้ในการรักษาโรคมะเร็ง และโรคที่เกี่ยวข้องกับการทำงานของระบบภูมิคุ้มกันชนิดต่างๆ เช่น โรคภูมิต้านตัวเอง โรคออโตอิมูน โรคข้อรูมาตอยด์ โรคสะเก็ดเงิน เป็นต้น 

อย่างไรก็ดี ยาในกลุ่มนี้ส่วนมากยังเป็นยาใหม่ จึงมีราคาสูง และผลข้างเคียงของยาอาจยังไม่ชัดเจนในทุกแง่มุม การใช้ยาในกลุ่มนี้จึงควรใช้ในความควบคุมของแพทย์เฉพาะทางอย่างเคร่งครัด 

คำอธิบายเบื้องต้นในระบบภูมิคุ้มกันของร่างกายมนุษย์:
ยาในกลุ่มโมโนโคลนอลแอนตีบอดี เป็นยาที่ใช้หลักการทำงานของระบบภูมิคุ้มกันระบบภูมิต้านทานของร่างกายในการรักษา ความเข้าใจในระบบภูมิคุ้มกันของร่างกายมนุษย์จึงมีความจำเป็นอย่างยิ่งในการศึกษายาในกลุ่มโมโนโคลนอลแอนตีบอดีต่อไป
17.เภสัชวิทยา Pharmacology,22.Physiology